[{"text_idx": "#000001", "text": "Fideo: \u2018Dwi eisiau gweld dyfodol hyderus a ffyniannus i borthladd Caergybi\u2019 \u2013 Rhun ap Iorwerth."}, {"text_idx": "#000005", "text": "\u201cErs dechrau\u2019r bedwaredd ganrif ar bymtheg, felly, tyfu a thyfu mae\u2019r porthladd wedi\u2019i wneud. Roedd rhai o\u2019m cyndeidiau i ymhlith y rhai a fu\u2019n gwneud eu bywoliaeth yn gwasanaethu\u2019r llongau post, y llongau nwyddau a llongau teithwyr. Mae ymhell dros 1,000 yn dal i gael eu cyflogi\u2019n uniongyrchol ym mhorthladd Caergybi\u2014mae llawer mwy yn yr economi ehangach yn ddibynnol ar y porthladd. Mae 4.5 miliwn o dunellau o nwyddau\u2019n pasio drwyddo bob blwyddyn. Fel rydym ni wedi\u2019i glywed, dim ond Dover sy\u2019n fwy o ran llif ceir a cherbydau nwyddau ar \u2018ferries\u2019."}, {"text_idx": "#000007", "text": "\u201cMae\u2019r broses o symud nwyddau wastad yn dilyn y llwybr symlaf. Felly, mae pryder gwirioneddol pe buasai yna ffin feddal rhwng Gogledd Iwerddon a Gweriniaeth Iwerddon, a ffin galed rhwng Cymru a\u2019r weriniaeth, byddai hynny\u2019n negyddol i ni. Mi rybuddiodd Irish Ferries y gallai hynny gael goblygiadau economaidd difrifol ar borthladdoedd Cymru mewn cyflogaeth uniongyrchol ac anuniongyrchol."}, {"text_idx": "#000008", "text": "Y bygythiad arall wedyn ydy os ydy Prydain yn gadael yr undeb tollau. ers creu marchnad sengl yr Undeb Ewropeaidd, neu ei chwblhau, beth bynnag, yn 1993, a chael gwared ar y \u2018checks\u2019 tollau ar gerbydau rhwng Cymru ac Iwerddon, mae faint o nwyddau sy\u2019n teithio rhwng Caergybi a Dulyn wedi cynyddu\u2019n aruthrol\u2014bron i 700 y cant ers dechrau\u2019r 1990au. Mi fuasai angen newid strwythur y porthladd petasai yna angen am \u2018checks\u2019 newydd. Yn syml iawn, yn o\u0302l rheolwyr y porthladd, nid yw\u2019r lle, nid ydy\u2019r capasiti, ganddyn nhw."}, {"text_idx": "#000009", "text": "\u201cRydym ni\u2019n wynebu cyfres o heriau yn y fan hyn. Nid dim ond hanes balch ond dyfodol hyderus a ffyniannus rydw i eisiau\u2019i weld i borthladd Caergybi.\u201d"}, {"text_idx": "#000015", "text": "\u201cRwy\u2019n hynod siomedig fod Caergybi yn wynebu ergyd pellach\u201d \u2013 Rhun ap Iorwerth AS wedi\u2019r cyhoeddiad bod cangen Lloyds Bank Caergybi yn cau"}, {"text_idx": "#000016", "text": "Wrth ymateb i\u2019r cyhoeddiad bod \u2018Lloyds Bank\u2019..."}]